Datum: 2. Februar 2017

**ZAPISNIK**

23. rednega občnega zbora SK Ljutomer – Križevci, ki je bil sklican dne 27.01.2017 ob 10:00 uri v dvorani hotela »Zeleni gaj« v Termah Banovci.

Z vabilom je bil predlagan naslednji dnevni red:

1. *Pozdrav in ugotovitev navzočnosti,*
2. *Izvolitev organov občnega zbora (delovnega predsedstva, zapisnikarja, overovateljev zapisnika),*
3. *Izvolitev verifikacijske komisije,*
4. *Pregled in potrditev zapisnika zadnjega občnega zbora,*
5. *Poročilo predsednika, blagajnika in predsednika nadzornega odbora,*
6. *Razprava po poročilih in potrditev zaključnega računa,*
7. *Beseda vabljenih gostov,*
8. *Plan dela in finančni načrt za leto 2017,*
9. *Strokovno predavanje:*

*- Informacije o izvajanju storitev, cestnem prometu in varnosti pri delu (g. Marjan Dolenšek),*

*- Informacije o oddaji zbirnih vlog 2017 (ga. Marjana Sovič, univ. dipl. ing. kmet.),*

1. *Razno*

* *Predstavitev podjetja AgroMag,*
* *Potrditev višine članarine 10,00 € za leto 2018.*

Predlagan dnevni red je bil sprejet soglasno.

***Ad. 1***

*Pozdrav in ugotovitev navzočnosti*

Predsednik g. Daniel Vargazon je otvoril občni zbor, ugotovil sklepčnost ter pozdravil prisotne člane in goste.

Na občnem zboru bilo prisotnih 126 oseb; lista prisotnih je priložena originalu zapisnika.

***Ad. 2***

*Izvolitev organov občnega zbora (delovnega predsedstva, zapisnikarja)*

V organe občnega zbora so bili izvoljeni naslednji kandidati:

* g. Alojz Štuhec – delovni predsednik OZ,
* ga. Alojzija Klemenčič – članica
* g. Slavko Kreft - član
* g. Alojz Pihler – zapisnikar,
* g. Branko Seršen – overovatelj zapisnika,
* g. Franc Lupša – overovatelj zapisnika.

***Ad. 3***

*Izvolitev verifikacijske komisije*

V verifikacijsko komisijo sta bila izvoljena g. Drago Košar in g. Franc Lupša.

***Ad. 4***

*Pregled in potrditev zapisnika 22. občnega zbora*

Prebran je bil zapisnik 22. Občnega zbora, kateri je bil soglasno potrjen.

***Ad. 5***

*Poročilo predsednika, blagajnika in predsednika Nadzornega odbora*

**Poročilo predsednika SK:**

Predsednik je v svojem poročilu predstavil aktivnosti SK v preteklem letu.

Poročilo je priloženo originalu zapisnika.

**Poročilo blagajnika:**

Blagajnik g. Vladimir Paldauf:

Prihodki 2016 in prenos salda iz 2015: 13.713,69 €;

Izdatki : 7.771,28 €

Saldo za prenos v leto 2018 znaša 5.942,41 €

Poročilo je priloženo originalu zapisnika.

**Poročilo predsednika Nadzornega odbora:**

Predsednik NO g. Daniel Slavič je povedal, da društvo deluje v skladu s predpisano zakonodajo in po zastavljenem programu, da se blagajniško poslovanje vodi ažurno in se ujema z dejanskim stanjem.

Poročilo je priloženo originalu zapisnika.

***Ad. 6***

*Razprava po poročilih in potrditev zaključnega računa*

Prisotni niso imeli pripomb na podana poročila in so jih soglasno potrdili.

***Ad. 7***

*Beseda vabljenih gostov*

Prisotne so pozdravili in nagovorili naslednji gosti:

* **g. dr. Stanko Kapun** –KGZS KGZ Murska Sobota:
* Pohvali delo SK ,
* Opozori na zahtevnost subvencijske kampanje in na pomembnost pravočasne ureditve GERKov in programov aktivnosti,
* **g. Franc Küčan -** predsednik KGZS OE Murska Sobota in podpredsednik sindikata kmetov:
* opozori, da Strojni krožek mora še bolj skrbeti za varnost in zdravje pri delu in predstavi odprta vprašanja in probleme kmetijske politike, s katerimi se zbornica aktivno ukvarja,
* **g. Franc Štih** - regijski predstavnik Sindikata kmetov:
* opozori na premajhen interes kmetov za včlanitev v sindikat, kar ima za posledico majhno število članov in zmanjšano pogajalsko moč sindikata,
* **g. Bogomir Gaberc** - podžupan občine Križevci pri Ljutomeru:
* apelira na SK, da razmisli o povišanju sofinanciranja delovnih kombinezonov in zaščitne opreme,
* povabi k sodelovanju na spletni strani *www.mojaobcina.si/Krizevci,*
* **g. Miroslav Kosi -** predsednik SK Ormož in Združenja Kristal:
* predstavi aktivnosti Združenja pridelovalcev sladkorne pese za vrnitev sl. pese na naša polja,
* **g. Aleš Vaupotič** - predstavnik Občine Ljutomer in predsednik Prleškega združenja rejcev kvalitetnih prašičev:
* pozdravi prisotne v imenu županje mag. Olge Karba in apelira na SK, da posveti večjo pozornost razpisom kmetijske politike, ki so vedno bolj neživljenjski,
* **g. Jože Sukič** – predsednik SK Murska Sobota
* pohvali delo SK in zaželi čim manj problemov pri delovanju SK,
* **g. Alojz Štuhec -** predstavnik občine Sveti Jurij ob Ščavnici:
* Pozdravi prisotne in zaželi uspešno delo v prihodnje.

***Ad. 8***

*Plan dela in finančni načrt za leto 2017*

Predsednik je podal:

**Plan dela za leto 2017:**

* Skrbeti za splošen ugled društva,
* Sodelovati z Zvezo SK,
* Organizacija občnega zbora
* Sodelovati s sosednjimi društvi in strojnimi krožki,
* Organizacija strokovnih prireditev in prikazov,
* Predstavitev društva na prireditvah ob občinskih praznikih,
* Organizacija strokovne ekskurzije (1x po Sloveniji in 1x po tujini),
* Udeležba na strokovnih prireditvah sorodnih društev,
* Organizacija ogleda kmetijskih sejmov,
* Nabava zaščitne opreme,
* Subvencioniranje traktorskih sedežev in delovnih kombinezonov,
* Opravljanje strojnih uslug,
* Priprava priporočenega cenika strojnih uslug,
* Priprava vlog za pridobitev sredstev od državnih institucij in lokalnih skupnosti,
* Sprejemati nove člane,
* Razdeliti koledarje in pobrati članarino.
* **Finančni plan za leto 2017:**

Društvo se za svoje delovanje po planu dela financira s pobrano članarino, dotacijami lokalnih skupnosti, pridobljenimi nepovratnimi sredstvi in donacijami.

Plan dela in finančni plan sta bila soglasno potrjena.

***Ad. 9***

*Strokovno predavanje*

*Informacije o izvajanju storitev, cestnem prometu in varnosti pri delu (g. Marjan Dolenšek),*

*Informacije o oddaji zbirnih vlog 2017 (ga. Marjana Sovič, univ. dipl. ing. kmet.),*

G. Marjan Dolenšek je predstavil novosti pri izvajanju storitev in zaračunavanju le – teh. Predstavil je tudi novosti pri označevanju kmetijske mehanizacije v cestnem prometu.

Ga. Marjana Sovič je predstavila novosti pri oddaji zbirnih vlog.

***Ad. 10***

*Razno*

*Potrditev višine članarine 10,00 € za leto 2018*

* Potrdi se višina članarine 10,00 €

*Predstavitev podjetja AgroMag*

Na koncu nam je ga. Magda Dulič predstavila podjetje AgroMag in njihov prodajni program.

Občni zbor je bil zaključen ob 12:40 uri.

Zapisal: Predsednik OZ:

Alojz Pihler Alojz Štuhec

Člana:

Overovatelja zapisnika:

Alojzija Klemenčič

Branko Seršen

Franc Lupša Slavko Kreft